
Longum  mihi  commeatum  dederat  mala  valetudo 
Repente  me  invasit.  fu  o  genere  ?  inquis,- — Uni  tame?i 

morbo  quasi  assignatus  sum  :  fuem  quare  Grjeco  no¬ 
mine  apellcm  nescio  :  Satis  enim  apte  dici  Suspirium  po¬ 
test-  Brevis  autem  valde ,  et  procellae  similis ,  impetus  est : 
lutra  horam  fere  desinit,— Omnia  corporis  aut  incom¬ 
moda,  aut  pericula,  per  me  transierunt :  Nullum  mihi 
videtur  molestius,— Deinde  paullatim  suspirium  illud \ 
quod  esse  jam  anhelitus  coeperat ,  intervalla  majora 
fecit ,  et  retardatum  est,  ac  remansit ,  Nec  adhuc , 
quamvis  desierit ,  ex  natura  fluit  spiritus  :  Sentio  haesita¬ 
tionem  quandam  ejus ,  et  moram,  fu  orno  do  volet ,  dum¬ 
modo  non  ex  animo  Suspirem . 

Seneca. 

§  i.  11  JX  ORBORUM,  qui  mortales  adoriim- 
tur,  pauci  formidolosiores  sunt  cer~ 
tiusve  lethales,  quam  syncope  angens  ;  de  qua 
nobis  consilium  est  pauca  scribere. 

,  ✓  . 

ii.  Pauci  tantum  anni  sunt,  cum  medie \ 
hunc  morbum  accurate  descripserunt ;  et  pau¬ 
ciores  adhuc,  cum,  incisis  cadaveribus,  per¬ 
vestigarunt  causas,  et  ex  his  cognitis  intel- 

A  lexerunt 

lexerunt  naturam.  Neutiquam  tamen  hinc 
concludere  licet,  hunc  novum  morbum  esse, 
sed  potius  ejus  signa  confusa  cum  iis  aliorum, 
qui  cor  pulmonesve  afficiunt. 

iii.  Ut  hujus  morbi  tam  causas  cognosce- 

i 

rent  atque  naturam,  quam  curationem  expli¬ 
carent,  medici  haud  pauci  praeclari  summam 
nuperrime  curam  impenderunt,  et  multa  sane, 
de  eo,  antea  incognita  tradiderunt  scriptis ; 
imprimis  autem  Parreius  Bathoniensis,  ex 
cujus  opere  multa  excerpsimus. 


DE- 

DEFINITIO, 

\ 

iv,  Aliis  hunc  morbum  verbis  alii  medici 
definierunt.  Sed,  additis  perpaucis,  definitio¬ 
nem  Parreianam  accepimus  ;  utpote  quae, 
nostra  opinione,  caeteris  aptius  ejus  naturam 
aperiat, 

*£  Syncope  angens ,  a  corporis  motu ,  inter  am 
u  bulandum  scepe  oriens ,  prceewite  anxietate , 
“  angustice  sensu ,  vel  pectoris  dolore  notabis 
“  li ,  mammam  sinistram ,  praecipue  per - 

“  tendente ,  jzW  cordis  palpitatione ,  raro 
M  dyspnoea 


SIGNA, 

1 

v.  Morbus,  de  quo  scribimus,  incertis  in¬ 
tervallis  incursat,  at  ex  manifestis  plerumque 
causis.  Dum  enim  miseri,  quos  afficit,  vehe¬ 
mentius  continenti  spiritu  quidlibet  moliun¬ 
tur  ;  dum  ve,  stomacho  pleno,  concitatiore  gra¬ 
du  ambulant  et  vento  adverso,  accliviaque  as¬ 
cendunt  ;  eos  derepente  incessit,  gravissime- 
que  angit, 

vi.  Insolitam  aliquando  pedoris  angustiam 
sentiunt ;  saepius  vero  dolorem  acutissimum, 
verbisque  descriptu  difficillimum,  qui  nonnun- 
quam  ad  scrobiculum  cordis  incipit,  saepius 
sub  aliqua  sterni  parte.  Hinc  illincve  sub¬ 
inde  permanat,  mammarum  alterutrius  via,  ad 
alterutrum  humerum  ;  at  saepius  sinistrum, 
quippe  cum  sinistrum  latus  saepius  afficiatur. 

Nonnunquam 


( 

Nonnunquam  autem  dolor  mediastinum  per¬ 
vadit  ad  dorsum  ;  atque  ipsi  aegro  videtur, 
qualis  ex  sterno  ad  vertebras  retracto  oriretur, 

;  •  \  ;  , 

•  V  ... 

vii.  Dummodo  miseri,  hoc  morbo  correpti, 
nisus  aut  exercitationem  non  intermittant,  do¬ 
lor  magis  intenditur  magisque,  donec  tantus 
evadat,  quantus  praesentem  mortem  afferat. 
Conquiescit  autem,  simul  ut,  nisibus  intermis¬ 
sis,  tergove  ventis  obverso,* paulisper  respira¬ 
verint.  Sed  narratur,  quantum  scimus,  duxi- 
taxat  unum  exemplum,  ubi,  dum  in  nisu  per¬ 
severabatur,  intermisit  dolor. 

•  *  -i  \ 

/ 

viii.  Morbo  intermittente,  dolor  plerum¬ 
que  retrograditur  cursum.  Aliquando  adeo  re¬ 
pente  decedit,  reditque,  ut,  tantum  non  eodem, 
momento,  homo  fruatur  intercapedine,  et  do¬ 
lore  crucietur.  Intermissa  exercitatione  nisi- 

busve  redintegratis,  eadem,  quae  antea  urge- 

% 

bant,  mala  redeunt.  Urget  simul  anxietas, 
quantam  verbis  exprimere  non  possumus, 

quantaque 

» 

quantaque  aegro  mortis  metum  injicit.  Non- 
nunquam  quoque  magna  spirandi  difficultas 
est :  at  perraro,  namque  plerique  eorum,  qui 
hoc  morbo  conflidantur,  possunt  animam  re¬ 
ciprocare  ;  imo,  spiritum  penitus  trahere,  id 
sane,  quod  anxietatem  haud  parum  levet. 
Quin  et  nonnulli,  hoc  morbo  vexati,  ex  verte¬ 
bris  quam  possunt  maxime  extentis,  aut  dorso 
sellae  aliive  cuilibet  obvio  quam  ardissime 
oppresso,  aut  spiritus  rudatione,  malorum  le~ 
v amentum  accipiunt. 

ix.  Inter  syncope s  angentis  accessionem,  ar¬ 
teriarum  pulsus  fere  naturales  sunt  ;  nonnun- 
quam  autem,  debiles,  frequentes-  et  inaequales. 
Jo annis  Hunteri,  corporis  scientia  praecla¬ 
rissimi,  qui  morbo,  quem  persequimur,  aliove 
aliquo  huie  persimili,  vivus  laborabat,  item- 
que  aliorum  quorundam,  arteriae  subinde  sese 
movebant  adeo  imbecilliter,  ut  idus  vix  per¬ 
cipi  possent. 


x.  Hoc 

x.  Hoc  morbo  laborantes,  suepe,  de  moles- 
tissmo  gutturis  sensu,  conqueruntur  ;  ei,  uti 
putant,  haud  absimili,  quo  gula  exulcerata, 
aut  fervida  aqua  ambusta,  eos  afficeret. 

V  *  •  » 

xi.  Quos  hic  morbus  semel  adortus  est,  if, 
quod  superest  aevi,  opportuni  sunt,  quos  affligat. 
Imo,  vertentibus  annis,  frequentius  ple&untur 
frequentiusque,  et  levioribus  causis.  Quoties 
enim  subito  exsurgunt,  vel  equitant,  vel  pro¬ 
clinant  sese  vel  resupinant,  vel  tussiunt  ve¬ 
hementius  ridentve,  vel  alvum  tardam  astric- 
tamve  exonerant,  morbo  corripiuntur.  Nihil 
autem  seque  valet  ad  hunc  morbum  excitan¬ 
dum,  atque  ira,  furor,  aestus,  moeror,  terror,  alii¬ 
que  turbati  animi  motus.  Hujusmodi  enim 
perturbationes  tantam  vim  accessionis  mo¬ 
vent,  quanta  praesentem  mortem  intentat,  ne¬ 
que  raro  miserum  fubito  intercipit. 

xii.  Quo  frequentiores  accessiones  sunt,  eo 
graviores,  fugatuque  difficiliores.  Majore  ur¬ 
getur 


s 

getur  anxietate  aeger,  et  nonnunquam  aliquan- 
tisper  sensu  prorsus  orbatur.  Quanquam  au¬ 
tem  plus  semper  languet  animus,  minusve, 
raro  tamen  deficit :  quippe,  uti  bene  sciunt 
medici,  in  accessionibus  vel  gravissimis,  imo 
mortem  allaturis,  aegri  saepe  animo  non  lin¬ 
quuntur. 

xiii.  Tandem  miserum,,  vel  dum  quiescit, 
et  omni  motu  abstinet,  morbus  invadit ;  at¬ 
que,  serius  aut  ocius,  improvisa  vis  lethi  mi¬ 
seriis,  quas  nescit  levare  medicina,  simul  et 
vitae,  ponit  finem*  ' 

xiv.  Quanquam  autem  syncope  angens  mi¬ 
seros,  quos  adoritur,  tardius  ociusve  rapit,  ma¬ 
la  tamen,  quibus  vivos  afficit,  alias  aliquate¬ 
nus  alia  sunt.  Dolor  enim  haud  semper  in 
eadem  parte  est.  Nonnunquam  alterutrum 
humerum  corripit,  ubi  inseritur  musculus 

i 

*  edi  oralis  aut  deltoides ,  unde  pertendit  ad  ster¬ 
num.  Aliquando  percurrit,  ad  digitorum 

apicea 

apices  usque  *?  aliquando,  non  ultra  cubitum. 
Quincti  a  m,  modo  unam  mammam  pervadit ; 
modo,  utrasque. 

xv.  Spirandi  difficultas,  uti  Parreius  putat, 
duntaxat  imperpetuum  signum  est,  neque  digna 
quae  in  definitione  comprehendatur.  Quum 
vero  plerumque  urgeat  plus  minus,  oportet, 
nostra  opinione,  in  definitione  eam  memorare. 


B 


IN- 


\ 


) 


i 

INTROSPECTA  CADAVERA. 

xvi.  Cadaveribus  eorum  patefadtis,  qui  syn¬ 
cope  angente  perierunt,  morbida  quaedam  aut 
cordis,  aut  vasorum  eo  enatorum,  oculis  obveni¬ 
unt.  Magna  plerumque  vis  adipis  cor  investit. 
Nonnunquam  musculosae  ipsius  cordis  fibrae 
flaccidae  sunt,  tenerrimae,  laceratuque  faciles. 
Cava  ej  usdem  saepe  sanguine  vacua  sunt ;  at¬ 
que  carnosae  partes  pallidissimae,  perinde  ac  si 
plurima  aqua  iterum  iterumque  perlutae. 

xvn.  Quinetiam,  plerumque  aut  valvulae  mag¬ 
nae  arteriae,  aut  valvulae  ventriculorum,  aut  arte¬ 
riae  coronarice,  plus  minus  osseae  sunt.  Aliquando 

tamen  paucae  tantum  particulae  cordis,  vaso- 

*  « 

rumve  majorum,  osseae  apparent :  imo,  in  cor¬ 
de  aegri,  cujus  saluti  consulebat  Fothergilius, 

conspiciebatur 

conspiciebatur  una  duntaxat  particula  ossea, 
eaque  prope  apicem. 

xviii.  In  nonnullis  cadaveribus,  cor,  et  va¬ 
sa  magna  quae  corde  enascuntur,  aliquanto  du¬ 
riora  sunt  et  ampliora,  quam  ex  consuetudi¬ 
ne.  Siquando  in  cordis  cavis  continetur  san¬ 
guis,  liquidus  est. 

■  ;  i 

xix.  In  perpaucis  cadaveribus,  nullum  mor¬ 
bidorum,  quae  memoravimus,  conspicitur,  aut 
in  corde,  aut  in  vasis  quae  cx  eo  oriuntur.  Ve¬ 
rum  saepenumero,  aut  in  pericardio ,  aut  in  al- 
terutroque  pleura  sacco,  plus  minus  humoris, 
supra  modum  naturalem,  effusi  conspicitur. 

DIAGNOSIS, 


xx.  Soli  morbi,  qui,  pro  syncope  angente , 
haberi  possunt,  sunt  asthma ,  hydrothorax , 
drops  pericardii ,  et  aneurysmus .  Quibus  igitur 
notis  ab  his  dignoscatur,  paucis  dicendum  est. 

xxi.  Asthma,— et  syncope  angens ,  differunt, 
quod  illo  morbo  correpti  animum  respirant  et 
reddunt,  ex  difficili,  cum  strepente  sibilo  ;  sed 
hoc  laborantes  raro  magna  spirandi  difficul- 

t 

tate  afficiuntur,  at  semper  speciali  dolore. 

i 

xxii.  Hydrothoracem , — et  syncopen  angentem 
distinguere,  haud  ita  difficile  est.  Namque 
mala,  quibus  ille  morbus  mortales  afficit,  con¬ 
tra  atque  ea,  quibus  hic,  continuant,  nec  re¬ 
missionibus 

missionibus  interpositis,  nec  integritatibus. 
Quinetiam,  in  hoc  morbo,  contra  ac  in  illo, 
nullus,  agitato  thorace,  fluctisonus  intus  hu¬ 
mor  sensu  percipitur,  et  mala,  quae  perurgent, 
aegro  recumbente  levantur.  Hi  autem  morbi, 
haud  raro,  consimiles  movent  dolores. 

xxiii.  Hydrops  pericardii , — constante  prae¬ 
cordiorum  gravitate  aegrum  afficit ;  syncope 
angens  non,  nisi  ubi  urgent  accessiones.  Quin¬ 
etiam,  hic  morbus  intermittit  sic,  ut  integritas 
sequatur ;  atque,  per  integritates,  pulsus  arte¬ 
riarum  naturales  sunt :  ille  continuat  eodem 
ferme  tenore  ;  et  arteriarum  motus  cum  vi 
inaequales  sunt,  tum  temporibus. 

i 

xxiv.  Aneurysmas — perpetuum  angorem  et 
praecordiorum  gravitatem  facit,  crebrasque 
movet  cordis  palpitationes  ;  non  item  morbus, 
quem  persequimur. 

xxv.  Quo 


i 

XXV.  Quo  vero  medici  hos  morbos  certius 
internoscant,  non  solum  percundtandum  est, 
quibus  malis  aeger  prematur,  et  investigan¬ 
dum,  quibus  causis  ortus  sit  morbus ;  sed  e- 
tiam  considerandum,  quo  temperamento  cor¬ 
pus  sit.  His  enim  cognitis,  tam  facilius, 
quam  certius,  discernent,  quo  aeger  morbo  im- 
plicetur.  Indicium  syncopes  angentis  maxime 
indubium,  est,  uti  Parreio  videtur,  angor  in- 
tolerabilis,  perinde  ac  si  mors  faucibus  urgeret. 


CAVSM 


DE  SYNCOPE  ANGENTE. 


ES 


CAUSAE  REMOTAE. 


xxvi.  Syncope  angens  mortales  nunquam,  aut 
certe  rarissime,  invadit,  qui  nondum  quadra¬ 
gesimum  aetatis  annum  transegerint.  Ver¬ 
gentes  annis  praesertim  afficit,  qui  tempera¬ 
mento  corporis  sanguinei  sunt,  habitu  obesi ; 
qui  ignavia  et  socordia  torpescunt,  juvenili¬ 
bus  virilibusque  annis  haud  ita  soliti  ;  quique, 
ventri  obedientes,  opiparis  dapibus  apparatio- 
ribusque  gulae  indulgent.  An  vero  ebriosi, 
prae  siccis,  huic  morbo  obnoxii  sint,  nondum 
satis  constat.  Eorum,  quos  superavit,  multi 
gulosi  fuerunt  ;  sed  haud  scimus,  an  ulli  fue¬ 
rint  poculis  dediti.  Blackius,  medicus  Hi¬ 
bernus,  dubius  quaerit,  nunquando  foeminas 
incessat.  A  Morgagno  discimus,  duas  certe 
intercepisse. 

xxvii.  Nuperrimi  quidam  audores  Germa¬ 
nici  censent,  syncopen  angentem  podagrae  con¬ 
generem 


DE  SYNCOPE  ANGENTE* 


%6 

generem  esse,  et  cognatam*  Nihil  autem  est, 
(quantum  scimus,  quod  horum  opinionem  con¬ 
firmet*  Neque,  enimvero,  possumus  negare, 
podagrosos  syncope  angente  nonnunqu&m  cor¬ 
ripi  ;  eoque  minus,  quod  unum,  uti  nobis  vide¬ 
tur,  exemplum  literarum  memoriae  Parreius 
consignavit  Hoc  tamen  dicere  licet,  nihildum 
cognovisse  medicos,  unde  certo  concludant,  po¬ 
dagra  et  syncope  angenti  esse  generis  et  natura 
communitatem* 

xxviii*  Quibus  potissimum  causis  reducun¬ 
tur  hujus  morbi  accessiones,  eae  sunt,  nisus  ve- 
hementiores  et  subiti,  atque  animi  repentinae 
commotiones,  seu  perturbationes  ;  quae,  quo  sae¬ 
pius  redierunt  accessiones,  et  quo  graviores 
saepe  redeundo  evaserunt,  eo  ad  revocandas 
plus  valent  Hi?  causis  accedant  rectae  car- 
nivoraeque  coenae,  et  nimia  Veneris  militia» 
Morgagnus  meretricis  mentionem  facit,  quae, 
dum  inibatur,  syncope  angente  intercepta  est, 
repentinaque  stuprum  luit  morte* 


SIG- 

SIGNORUM  RATIO,  ET  MORBI 

NATURA. 


xxix.  Quas  morbi,  quem  persequimur,  na~ 
tura  sit,  parum  etiamnum  cognoscunt  medici. 
Neque,  enimvero,  hoc  mirum  est ;  cum  prae¬ 
sertim,  cadaveribus  incisis,  nondum  potuerint 
explorare,  ex  quibus  abditis  causis  oriatur. 
Plerique  contendunt,  ex  musculosarum  cordis 
fibrarum  spasmis  oriri  ;  alii  opinantur,  ex 
quadam  nervorum  conditione  proficisci  ;  et 
profedlo  sunt,  qui  a  cordis,  aut  vasorum,  quae 
hinc  enascuntur,  proprietate  provenire  cen¬ 
seant. 


xxx.  Nostra  opinione,  syncope  angens  con¬ 
sistit  io  cordis  imbecillitate,  prae  qua,  ad  sua 
munera  invalidum  est.  Haec  vero  invaletudo 

G  oritur 

oritur  aut  ex  arteriis,  quas  in  ejus  substan¬ 
tiam  sanguinem  distribuunt,  et  coronarije  ap¬ 
pellantur,  iri  os  conversis,  aut  adipe  aquave 
ipsum  comprimente. 

xxxi.  At  neutiquam  tamen  Parreio  acce¬ 
dimus,  cordis  invaletudinem  unicam  syncopes 
angentis  causam  esse.  Cadavera  enim  haud  pau¬ 
ca  sedta  sunt,  in  quibus  nihil,  aut  in  corde,  aut 
in  vasis  majoribus  quas  ex  eo' enascuntur,  prae¬ 
ter  naturam,  oculis  sese  obtulit.  Hoc  cognito, 
aequum  est,  uti  Monrq  censet,  efficere,  hunc 
morbum  aliis  haud  raro  causis  oriri. 


xxxfi.  Veriim  concedendum  tamen  est,  arte¬ 
rias,  quae  in  cor  sanguinem  diffundunt,  quo  nu¬ 
triatur,  quacunque  causa  impervias,  facere,  ut 
carnosae  fibrae  flacceant,  et  sic  ut  morbus, 
quem  agitamus,  aut  oriatur,  aut  ortus  gravior' 
fiat. 


xxxi  m 


* 


\ 

xxxin.  Quinetiam,  adipe,  circa  cor  et  in  me¬ 
diastino  cumulato,  aut  effusa  aqua  in  sinistro 
praesertim  thoracis  cavo,  cor  impeditur,  quo 
minus  sese  amplificet,  et  condudtum  per  venas 
accipiat  sanguinem.  Quo  vero  minus  sangui¬ 
nis  una  amplificatione  accipit,  eo  crebrius  sese 
amplificat,  eoque  enixius.  Hinc,  uti  verisimil- 
limum  est,  oriuntur  angor  et  dolor,  quibus 
hoc  morbo  correpti,  tam  mirum  in  modum, 
urgentur, 

xxxiv.  Corde  autem  undecunque  compresso 
syncopen  angentem  concitari  posse,  experien¬ 
tia  comprobavit.  Se n acus  citat  duo  exem¬ 
pla,  ubi,  quoties,  per  apertum  thoracis  pa¬ 
rietem  et  pericardium ,  cor  digito  specillove 
tactum  est,  insequebatur  syncope .  “  I  bave  it 

u  in  my  power ,”  inquit  Parreius,  “  to  con- 
“  jirm  these  f adis  by  my  own  observation.  A 
66  person  long  subjeci  to  palpitation  with  enlar- 
u  ged  heart ,  to  such  a  degree  as  to  produce  con~ 
:c  siderable  absorption  of  tbe  ribs ,  was  always 

“  affeci ed 

“  affedled  with  intolerable  anxie ty  and  faint- 
“  ness ,  when  I  pr  es  sed  with  my  finge  rs  on  the 
u  extenuat  e  d  part ,  corresponding  with  the 
u  apex  of  the  heart ,  so  as  to  compress  that  or~ 

u  Ean  (AV’ 

* 

xxxv.  Stomachus,  ingluvie  distentus,  acces¬ 
siones  hujus  morbi  inducit,  impediendo,  quo 
minus  septum  transversum  descendat,  uti  de¬ 
bet,  et  cor  salutariter  amplietur  et  micet. 
Accessiones,  quas  stomachi  distentio  movet^ 
semper  levat  rudlitatio. 

xxxvi.  Arteria  magna  ejusve  valvulae,  aut 
valvulae  ventriculorum,  in  os  conversae,  fa¬ 
ciunt,  ut  revertantur  accessiones,  obstando,  ne 

naturalibus  motibus  cor  coardtet  sese  atque 

/ 

explicet. 

s* 

i'..' 

XXXVII» 


(a)  Vid.  Parr»  On  Syncop .  Angin.  p.  87. 

xxxvii.  Sedentarii  huic  morbo  idcirco  op¬ 
portuni  sunt,  quod  saepius,  quam  laboriosi, 
obesi  fiunt.  Haud  raro  tamen  vel  laboriosi 
hoc  morbo  corripiuntur,  quia  eorum  cordis 
arteriarumque  valvulae  nonnunquam  in  os  in¬ 
durescunt. 

xxxviii.  Dolor,  et  angustiae  sensus,  quae, 
accessione  redeunte,  subito  invadunt,  spasmo 
vehementi  attribuenda  sunt,  quo  cor  afficitur, 
et  qui  in  aegro,  cujus  historiam  infra  narrabi¬ 
mus,  notatu  facilis  erat.  Spasmus  autem  ipse 
movetur  consensu,  qui,  per  nervos,  cordi  inter¬ 
cedit  cum  musculis  pe£loris. 

xxxix.  Spasmo  vero  pe&oris  musculos  non 
affici  putamus,  quoties,  dolore  nullo,  aeger  an¬ 
gore  tantum  vexatur. 

xl.  Nonnunquam,  post  mortem,  cor  san¬ 
guine  vacuum  est,  et  pallidum  ;  partim,  quia, 
ante  mortem,  arteriae  coronarias  sanguini  im¬ 
perviae 

as 

pervias  evadunt ;  atque  partim,  quia  vita  ve- 

liementiore  omnium  simul  cordis  cavorum 

/ 

\ 

contradione,  dein  quiete,  finitur.  Arteriis 

1  % 

enim  imperviis,  nullus  in  cordis  substantia 
sanguis,  et,  sanguine  nullo,  nullus  rubor,  esse 
potest ;  atque,  omnibus  simul  contradis  ca¬ 
vis  una  quiescentibus,  necesse  est,  cor  sit  san¬ 
guine  inane. 


v 


/ 


/ 


DE  SYNCOPE  ANGENTE. 


23 


\ 


PROGNOSIS, 


xli.  Quum  initio  hic  morbus  cognitu  diffi¬ 
cillimus  sit,  et  serius  ocius  lethaiis,  eo  correp¬ 
tos  revalescendi  spe  consolari  non  possumus. 
Quantulum,  ad  morbum  tam  formidolosum 
percurandum,  valeat  medicina,  quotus  medico¬ 
rum  quisque  ignorat  ?  Saepissime  ignorant  me¬ 
dici,  qua  causa  oriatur.  Et  quid,  obsecramus, 
prodesset,  si  cognoscerent,  cum  cognitam  nesci¬ 
ant  tollere  ? 

f  v  >f.  : 

1  *  \ 

xlix.  Si  certo  scire  possent  medici,  hunc 
morbum  adipe  circa  cor  deposito,  vel  effusa  aqua 
in  pericardio ,  sinistrove  pleurae  sacco,  effici,  ae¬ 
gri  saluti  non  desperandum  esset ;  cum,  op¬ 
portune 

portune  succurrendo  idoneis  medicamentis  ac 
remediis,  possent  consequi,  ut  adeps  et  aqua 
resorberentur.  Sed,  quoniam  nulla  indubia 
signa  sunt,  ex  quibus  pernoscant  medici,  his, 
necne,  causis  oriatur,  nesciunt,  qua  curatione 
morbo  optato  opitulentur,  aegrumque  conser- 
vent. 

/ 

Xliii.  Ubi  syncope  angens  arteriis  coronariis , 
quacunque  causa  sanguinrimpefviis,  excitatur, 
vel  cordis  valvulis  in  os  induratis,  vel  ejus  ca¬ 
vorum  polypodibus,  vel  magnae  arteriae  trun¬ 
co,  supra  modum  naturalem,  amplificato  ;  pa¬ 
rum  interest  aegroti,  causamne  medici  cognos¬ 
cant,  cum  praesertim  nondum  invenerint  me¬ 
dicinam,  qua  curetur. 

XLIV.  Quo  vero  medici  sciant  in  futurum 
praesagire,  debent  non  pervestigare  modo,  qui¬ 
bus  causis  morbus  oriatur,  verum  animadver¬ 
tere  quoque,  quibus  aegrum  malis  urgeat. 


xlv.  Sicubi 

xlv.  Sicubi  accessiones  rarius  redeant,  nec 
tam  levibus  causis,  aut  brevius  urgeant  levi- 
usve,  de  aegro  non  desperandum  erit ;  cum 
liceat  sperare,  morbum  nondum  inveterasse,  et 
fieri  posse  ut  paulatim  decedat. 

xlvi.  Contra,  si  accessiones  crebrius  rever¬ 
tuntur,  causis  simul  levioribus,  et  aegro  etiam 
recumbente  ;  si  longius  spatium  implent,  et  le¬ 
vari  ante  non  possunt,  quam  aeger  in  eo  sit,  ut 
animo  linquatur  ;  pessimum  est.  Haec  enim 
ostendunt,  morbum  usque  eo  increvisse,  ut  in¬ 
sanabilis  sit,  et  deplorati  aegri  non  multo  diu¬ 
tius  produci  posse  vitam. 

CURATIO. 


xlvii.  Medicorum  est,  quos  consulunt  syn¬ 
cope  angente  affeUi,  monere,  quibus  medica¬ 
mentis  et  remediis  accessiones  leventur,  et  qua 
ratione  quibusque  praecaveatur,  ne  accessiones 
redeant.  Utrasque  hujus  curationis  partes 
fusius  persequi,  et  allato  illustrare  exemplo, 
nobis  consilium  est. 

xlvxxi.  Pars  prima — -de  medicamentis  trac¬ 
tat  et  remediis,  quibus  accessionibus  subvenia¬ 
tur.  De  his  igitur  ordine  dicendum  est. 

xlix.  Haustus  aquce  tepides ,  - —  siquando  ac¬ 
cessio  levis  sit,  ad  mitigandam  multum  pos¬ 
sunt,  ut  periculo  comperti  sumus. 


l.  Sanguinis 

L.  Sanguinis  missio  —  plerumque,  instante 
accessione,  praesentissimum  remedium  est ;  et 
tum  maxime  adhibenda,  ubi  spirandi  difficul¬ 
tas  urget.  Emitti  plaga  exigua,  aegro  simul 
recumbente,  debet.  Quantum  vero  elici  de¬ 
beat,  judicandum  est,  explorando,  dum  san¬ 
guis  effluit,  attollantne  se  arteriae,  an  submit¬ 
tant  ;  et  percunCtando,  numne,  dum  accessiones 
ante  urgebant,  sanguinem  elicere  prodesset. 
Rarissime  tamen  paucas  plus  uncias  sanguinis 
una  vice  detrahere  expedit ;  praesertim,  si  ap¬ 
pareat,  quod,  aegrum  jam  debilem  esse,  os¬ 
tendat. 

li.  Frictio.— Perfricare  praecordia  rubefaci¬ 
entibus,  velut  oleo  ammoniato ,  aut  oleo  terebin¬ 
thino,  uti  tutum  esset,  ita  haud  imbecillum 
fortasse  remedium  ;  neque  enimvero  novimus, 
quamobrem  id  medici  non  experiantur. 

•  \ 

lii.  Stimulantia  et  spasmum  solventia , — mul¬ 
tum  a  quibusdam  auctoribus  laudata  sunt.  In¬ 
utilia 

utilia  autem  putat  Parreius,  imo,  uti  com¬ 
pertus  est,  nonnunquam  haud  dubie  nociva. 
Horum  medicamentorum  facile  princeps  est 
(tther  sulpJjuricus.  Hoc  medicamentum  una 
cum  tinctura  opii ,  quippe  quod  flatum  disper¬ 
gat,  accedente  accessione,  multum  prodest ;  et 
haud  sciniu  ,  annon  morbum,  etiamnum  no¬ 
vum,  possit  prorsus  sistere,  ut  alios  morbos 
spasticos,  praecipue  epilepsiam  et  hysteriam , 
sistere  ipsi  haud  semel  vidimus.  Alia  autem 
hujus  generis  medicamenta  laudibus  efferunt 
auHores,  praecipue  camphoram ,  oleum  succini, 
et  gummes  foetidas. 


lxii.  Opium,  instante  accessione,  per  se  da- 

I 

ri,  Parreius,  ut  ipse  perhibet,  nunquam  no¬ 
vit.  A  Cqoduino  autem  accipimus,  tunc  da¬ 
tum  multum  prodesse.  Itidem  proficiunt,  ut 
comperti  sunt  medici,  aqua  ammoniee  et  tinctura 
lavendulcs  composita .  Si  quid  obstat,  quo  mi¬ 
nus  assumantur  stimulantia,  sanguis  vena  in¬ 
cisa  detrahendus  est. 


liv.  Vomitoria 


i 

liv.  Vomitoria — -laudibus  prosequitur  Perci- 
val,  utpote  medicamenta  idonea,  quibus 
liuic  morbo  succurratur.  Veruntamen,  uti  no¬ 
bis  videtur,  parum  merentur  laudes,  quibus 
oneravit  hic  auctor.  Praeterquam  enim  quod 
inefficacia  comperti  sunt  Heberdenus,  aliique 
quidam  medici,  periculum  est,  ne  vehementi¬ 
bus  nisibus,  quos  moveant,  aeger  detrimentum 
accipiat. 

lv.  Pars  secunda, — -Dictis  medicamentis  et 
remediis,  quibus  accessiones  syncopes  angentis 
leventur,  nunc  considerandum  est,  quibus  prae¬ 
caveatur,  ne  accessiones  redeant.  In  hac  rei 
nostrae  parte,  opus  erit  exponere,  non  solum 
idonea  medicamenta  et  remedia,  quae,  hunc 
in  finem,  adhibeantur,  sed  et  idoneam  diaetam, 
v  i taeque  rationem. 

l v  1 .  Evacuantia. — Judicandum  est,  quae  me¬ 
dicamenta  et  remedia  sint  adhibenda,  animad¬ 
vertendo,  quali  corporis  habitu  aeger  sit. 

Dummodo 

Dummodo  sit  obesus,  ei  subveniendum  est  iis, 
quae  materiam  demant  ex  corpore,  nimirum  ca~ 
tharticis,  medicamentis  ex  iis  quae  sudorem 
movent,  sanguinis  missione,  fonticulis,  setaceis , 
ulcusculis. 

lvii.  Optima  cathartica,  quantum  docet 
experientia,  sunt  salina,  praecipue  sulphas  socia, 
sulpbas  magne  sia,  phosphas  soda ,  et  tartris  aci¬ 
dulus  potcissa.  Haec  aeger,  temporibus  haud 
longis  interpositis,  assumere  debet.  Ex  horum 
ultimo  aeger,  cujus  historiam  huic  disputationi 
subjiciam,  magnam  utilitatem  percipiebat. 

lviix.  Sanguinis  missione  deplendus,  necne, 
aeger  sit,  etiamnum  dubium  est.  Fonticulos 
autem  in  idoneis  corporis  partibus  facere,  uti¬ 
lissimum  videtur.  At  vero  satius  est,  ut  pu¬ 
tant  nonnulli,  sterno  setaceum  inserere. 

lxx.  Anno  proximo,  in  duobus  hujus  morbi 

exemplis,  quae  scriptis  mandavit  Gqoduinus, 

>  .  • 

pertentatum 

pertentatum  medicamentum  est,  quod  multum 
profuit.  Hoc  componitur  ex  drachma  una  tar- 
tritis  potassce  stibiati ,  una  libra  fervidae  aquae, 
et  semuncia  alcoholis  camphorati ;  atque  in  par¬ 
te,  cui  imponitur,  ulcuscula  movet,  in  fonticu¬ 
lorum  similitudinem.  Qui  vero  plura,  de  hoc 
medicamento,  volunt  scire,  ii  scriptorem  ipsum 
pervolutent  (a). 


lx.  Absorbentia. — Siqua  signa  indicant,  effu¬ 
sum  humorem  aquosum  \w  pericardio  contineri, 
assumenda,  sine  mora,  sunt  medicamenta,  ex 
iis  quae  faciunt,  ut  stagnans  humor  resorbeatur, 
et  sorptus  eliminetur,  per  exitus  naturales,  ex 
corpore.  Hoc  consilio,  digitalis  experienda 
est  ;  eoqyie  magis,  quod  non  solum  levet  mor¬ 
bum,  qui  ex  effuso  humore  oriatur,  efficiendo, 
ut  bibula  vasa  hunc  resorbeant,  sed  et  sangui- 
nem  tardando  morbum  mitiget,  qui  nascatur 
ipsius  cordis  pravitatibus.  Eundem,  porro,  in 

finem, 


(a)  Vid.  Medicat  and  Physical  Journal,  vol.  vi. 

finem,  assumenda  sunt  nonnulla  ex  medica¬ 
mentis,  quae  supra  memoravimus,  praesertim 
tartris  acidulus  pot assue, 

\  s 

lxi.  Roborantia . — Sed,  ubi  humor,  supra 
modum  naturalem,  in  pericardio  continetur, 
non  sufficit  medicamenta  ex  iis  assumere,  quae 
faciunt,  ut  resorbeatur,  et  sorptus  egeratur  ex 
corpore.  Praeterea  opus  est,  ut  adhibeantur 
medicamenta,  ex  iis  quae  universum  corpus  ro¬ 
borant. 


lxii.  Hunc  in  finem,  alia  atque  alia  medi¬ 
camenta,  praesertim  praeparata  quaedam  ex  me¬ 
tallis,  assumi  solent.  Hujusmodi  sunt,  murias 
ferri  ;  sulphas  zinci ;  oxydum  arsenici  album  ; 
atque  nitras  argenti ,  uti  Cappeus  testatur  ; 
cinchonez  cortex,  uti  Willanus.  Morbus  au¬ 
tem,  cui  nitrate  argenti  succurrit  Cappeus,  nos¬ 
tra  opinione,  neutiquam  syncope  angens  erat  ; 
atque  alia  medicamenta,  eaque  efficaciora, 
quam  cinchorue  cortex,  assumenda  curaverat 

Willanus, 


DE  SYNCOPE  ANGENTE. 


33 


Willanus,  quibus,  ut  nobis  videtur,  acceptum 
levamen  erat  tribuendum.  Medicamentis,  quae 
memoravimus,  adjiciendum  opium  est  ;  utpote 
quod,  interpositis  temporibus,  datum,  aegris 
nunnunquam  opituletur. 

lxiii.  Dierta  vitee  que  ratio. —  Neque  medi¬ 
camentis  solum  confirmandi  sunt  tristi  hoc  mor¬ 
bo  impliciti,  sed  etiam  idonea  diaeta,  vitaeque 
ratione. 

i.  Cibus,  dum  parcus  est,  debet  esse  valens,  et 
concodm  facilis.  Ex  carnibus,  bovilla,  ovilla, 
et  praesertim  ferina,  prae  caeteris,  conveniunt. 
Carnes  salitae  saleve  conditae  ;  pleraeque  pis¬ 
cium  species ;  quemcunque  viflum  suggerunt 
stirpibus  terrae  infixa,  is,  nisi  forsitan  solanum 
tuberosum ;  et,  ne  multis,  quaecunque  stoma¬ 
chum  inflant  alvumve  ;  ex  toto,  circumciden¬ 
da  sunt. 


E 


n 
j*  « 


Quinetiam, 

2.  Quinetiam,  ut  esculentorum,  ita  potulento¬ 
rum,  ratio  habenda  est.  Cerevisiae,  caeterae- 
que  potiones,  quae  acido  carbonico  abundant, 
haudquaquam  assumendae  sunt.  Potus,  sto¬ 
macho  aptissimus,  est  aqua  mera,  aut  vinum 
rubrum  Lusitanum  aqua  dilutum.  At  a  ca¬ 
lidis  aquis,  quibus,  dum  fervebant,  macerata 
theca  aut  c offa: a  sit,  abstinendum  est,  et  haud 
scimus,  annon  etiam  a  frigidulis. 

* 

lxiv.  Quantum  syncope  angenti  opportunis 
prosit  temperantia  in  victu,  illustrant  duo  ae¬ 
groti,  quorum  historiam  Gregorius  amicis¬ 
sime,  uti  solet,  nobiscum  communicavit.  “  Ho- 
66  ram  alteri  ”  inquit,  <£  seni  septuagenario ,  di - 
eeta  tenuis  et  parca,  et  modica  et  crebra  exer- 
u  citatio ,  adeo  profuerunt ,  ut ,  intra  paucos  men- 
“  ses,  praeter  omnem  spem  convalescere  visus 
sit :  attamen ,  postquam  per  integros  sex  men - 
“  ses  a  morbo  prorsus  immunis  vixerat,  subito 
S£  exanimis  concidit.  Alter,  senex  quoque  prope 
-  septuagenarius ,  simili  dicet d  et  exercitatione 

u  usus , 

“  usus ,  adhuc  vivit ,  levato  quidem  morbo ,  sed 
“  minime  fugato 

lxv.  Proderit  quoque  modica  exercitatio  ' 
neque,  enimvero,  alienum  erit  nonnunquam 
esse  in  convidtu.  Verum  frequentes  tamen 
coetus  fugiendi  sunt,  necnon  quaecunque  ani¬ 
mum  multum  concitare  possint. 

lxvi.  Plurimum  denique  interest,  praecavere 
consuetudine  vitae,  diaeta,  et,  quoties  opus,  lax¬ 
antibus  medicamentis,  ne  alvus  tarda  sit,  dura, 
aut  astritda. 


i 


Historia 

Historia  Medica 

lxvix.  Thomje  Sutherland,  lanii,  mariti, 
quinquaginta  tres  annos  nati,  quinto  idus 
Aprilis,  anno,  post  Christum  natum,  millesi¬ 
mo  octingentesimo  primo,  quo  eum  tempore 
primum  vidimus. 

xxviiii  Hic  homo,  qui,  usque  ab  infantilibus 
annis,  gravibus  capitis  doloribus  et  vertigini 
obnoxius  fuit,  temperamento  corporis  sangui¬ 
neo  est ;  quinque  pedes,  et  o6to  prope  polli¬ 
ces  transversos,  procerus  ;  obesus  ;  facie  flo¬ 
rida  ;  capillis  subnigris ;  sermone  comis  affa- 
bilisque  ;  in  moestitiam  pronus,  at  non  valde 
tamen  iracundus.  Juvenis  onera  gravissima 
tollere,  una  cum  sociis,  consuescebat.  Olinx 

equitando. 

equitando,  aliterve  corpus  strenue  exercendo* 
multum  versabatur,  atque  a  cceli  tempestatum» 
ve  vicissitudinibus  nihil  detrimenti  accipie¬ 
bat.  Tam  ciborum,  quam  potuum,  modicus 
est.  Nec  stomachus  vomitoriis,  nec  alvus  ca- 
tharticis  facile  movetur.  Multi  anni  sunt, 
cum,  prce  dolore,  lateri  sinistro  incumbere  non 
potuit. 

lxix.  Anno,  post  redemptam  hominum  salu¬ 
tem,  millesimo  septingentesimo  septuagesimo, 
Indiam  Occidentalem  nave  profedhis  est;  at¬ 
que,  postquam  duos  ibi  annos,  optima  valetudi¬ 
ne,  commoratus  erat,  domum  redivit.  Anno  mil¬ 
lesimo  septingentesimo  septuagesimo  secundor 
Jamaicam  repetivit ;  atque  iterum,  anno  mil¬ 
lesimo  septingentesimo  septuagesimo  quarto, 
Britanniam  revisit.  Redux  autem  nervosis 
febribus,  ut  ipse  dicit,  adeo  obnoxius  evasit, 
ut,  his  semel  iterumque  implicatus,  multum  in¬ 
firmaretur.  ' 


lxx.  Recepta 


I 

lxx.  Recepta  valetudine,  vitam,  sine  ullo 
corporis  languore  memoratu  digno,  traduxit, 
usque  ad  annum  millesimum  septingentesimum 
nonagesimum  tertium.  Hoc  fere  tempore, 
animi  angoribus  confectus,  primum  saevis  scro¬ 
biculi  cordis,  etiamque  capitis  doloribus  af¬ 
fectus  est ;  necnon,  nausea  matutina,  alvi 
tarditate  atque  duritia,  et  sanguinis  nonnun- 
quam  ex  intestino  recto  profusionibus.  Haec 
mala,  qua  tuor  prope  annos,  at  non  aeque  vehe¬ 
menter,  subinde  urgebant. 

lxxi.  Haud  multo  post,  somniculosus,  praeter 
solitum,  evasit ;  simulque  vertigine  subinde 
afficiebatur,  tum  vero  maxime,  ubi  foco  assi¬ 
debat,  aut  aliquantisper  manebat  in  quolibet 
loco  calido,  attentisve  quidvis  aspiciebat  o~ 
culis.  Interdum  in  ipsis  vicis  ambulanti  ob¬ 
repebat  veternus.  Nodtu,  in  quiete,  subinde 
spiritum,  quasi  per  angustias,  inscius  elidebat. 
Nonnunquam,  voluntatis  injussu,  sese  contra¬ 
hebant  faciei  manuumque  musculi»  Contrac¬ 
tiones 

tiones  autem  leves  erant,  nisi  ubi  graviores 
reddiderunt  animi  angores.  Animo  insuper 
demisso  erat ;  et  non  solum  frequentia  ducebat 
suspiria,  sed  etiam  saepe  de  dorsi  dolore,  et  to¬ 
tius  corporis  lassitudine,  conquerebatur.  Adeo, 
porro,  hebescebant  oculi,  ut  necesse  esset  con¬ 
spicillis  convexis  uteretur.  Interea  bis  malis, 
quae  narraturi  sumus,  at  paulo  levioribus,  af- 
fedtus  est. 

lxxii.  Derepente,  haud  secus  atque  capiti 
iflus  illatus  fuerat,  sese  movendi  potentia  orba¬ 
tus  est.  Sensus  quidem  manebant,  at  oculos 
tamen  non  poterat  claudere.  Ad  limen  elatus, 
tinnitum  quasi  in  vertice  persensit  ;  simulque 
visus  est  videre  simulacra  sinistrorsum,  ante 
oculos,  iterum  iterumque  coruscare.  Nausea 
postea  affe&us  est,  tumque  evomuit.  Tandem, 
post  duodecimam  horae  partem,  revaluit.  Inter 
somnum,  spiritum,  quasi  per  angustias,  non 
diutius  elidebat.  Desiverunt  quoque  vertigo, 
capitis  dolor  dorsique,  veternus,  et  faciei  ma¬ 

Buumque  musculorum  contractiones  ;  nec  un¬ 
quam  redierunt.  Quincti am,  visus  clarior  eva¬ 
sit  ;  sed  etiamnum,  quoties  legit,  conspicillis 

utitur. 

ixxiu.  Sanguinis  missio,  uti  putat,  parum 
profuit  ;  quippe  cum  dolor  ad  scrobiculum 
cordis  frequentius  post  urgeret  violentiusque, 
atque  corpus  nocitu  multo  magis  insudaret. 
Neque,  enimvero,  plus  profecerunt  exulcerato¬ 
ria. 


lxxiv.  Singulis  noftibus,  sex  ferine  libras 
pallidas  urinas  reddere  solet,  et  duas  libras  ru¬ 
berrimas,  et  multum  sedimenti  deponentis, 
quotidie.  Ubi  vehementius  sese  exercet  am¬ 
bulando,  praesertim  vento  adverso,  vel  loquen¬ 
do  ;  at  maxime,  ubi  angitur  animus ;  gravi,  ad 
scrobiculum  cordis,  corripitur  dolore  :  qui,  am¬ 
bitu  sinistri  humeri,  et  brachii  quod  voluntatis 
injussu  elevatur  sic,  ut  cum  humero  angulum 
prope  re&um  describat,  pertendit  ad  extremos 

digitos  usque  ;  unde,  post  paulo,  eundem  re¬ 
mensus  ambitum,  cordis  scrobiculum  remeat. 
Post  itum  et  reditum,  dolor  desinit,  simulque 
relaxatur  brachium  sinistrum. 

■r  r  t 

lxxv.  Dum  hoc  dolore  cruciatur,  qui,  ut  ipse 
dicit,  nullis  verbis  potest  describi,  perinde  sen¬ 
tit,  ac  si  aliquid  sternum  ad  vertebras  vehe¬ 
menter  attraheret. 

-  •  ■  •  -i  ‘  V  r’  i 

• 

lxxvi.  Gravioribus  accessionibus  urgenti* 
bus,  solet  pauxillum  aqurn  tepidae,  aut  aquae, 
in  quam  fervidam  macerata  thecs  folia  sint,  as¬ 
sumere.  Hoc  adhibito,  haud  multo  post  sen¬ 
tit,  juxta  ac  thorax  sese  expanderet ;  atque 
spasmus  et  dolor  decedunt. 

lxxvii.  Initio,  dolor  duntaxat  scrobiculum 
cordis  afficiebat.  Brevi  autem,  singulis  acces¬ 
sionibus,  hinc,  per  utrosque  humeros  et  bra¬ 
chia,  pererrabat,  usque  ad  digitos ;  neque  ita 

F  multo 

multo  p6st,  dextro  brachio  parcebat,  et  solum 
urgebat  sinistrum. 

L xx vi  ii.  Fere,  ut  sanus,  spirat  et  dormit. 
Quum  alvus  plerumque  astrida  et  tarda  sit, 
aloen  in  pilulas  conformatam,  quae  citet,  iden¬ 
tidem  assumit.  Arteriarum  pulsus,  sexagesi¬ 
ma  horae  parte,  duodenonaginta  sunt,  validio¬ 
res  solito,  duri,  aliquando  tam  vi  quam  tem¬ 
poribus  inaequales.  Infinitam  medicamentorum 

0 

vim  devoravit,  quorum  naturae,  uti  dicit,  pror¬ 
sus  inscius  est. 

lxxix.  Ei  praecepit  Jacobus  Homeus  hujus 
Academiae,  ut  aquam,  tar trite  acidulo  potasse? 
saturatam,  pro  potu  quotidie  communi,  bibe¬ 
ret. 

lxxx.  Quarto  iduum  Junii,  anno  millesimo 
odingentesimo  primo,  laboris,  quam  per  com¬ 
plures  ante  annos,  multo  erat  patientior.  Mi¬ 
nus  simul  obesus  erat,  facie  minus  rubicunda, 

et  meliore,  per  omnia,  fruebatur  valetudine. 
Accessionum,  quae,  eodem  anno,  post  Aprilem, 
advenerant,  nonnulla  no<ftu  invaserunt,  et,  tri¬ 
bus  no&ibus  continuis,  eadem  repetiverunt  ho- 


lxxxx,  Duodecimo  kalendas  Decembres, 
quum  ingravesceret  morbus,  monente  Homeo, 
praescripsi,  lintea  succida  ex  Gooduxni  lo¬ 
tione  (a),  scrobiculo  cordis  ter  quotidie  appli« 
canda  esse, 

...  -  , 

lxxxii.  Undecimo  kalendarum  Januarii,  ul¬ 
cuscula  multa  applicato  medicamento,  quod  su¬ 
pra  exposuimus,  fa<5ta  sunt,  ex  quibus  multum 
puris  effusum  est.  Nunc  vero  paulatim  sanes¬ 
cunt,  Debilitas  et  molesta  tussis  urgent. 
Dolor  aliquando  internum  tantum  humerum 
invadit. 

lxxxiii.  Sexto 


(a)  5°,  ^tartrit .  Potasse  Stiliat ,  5I. 
Spirit .  Camphor .  |fs. 

Aq.  Fervent*  Ifcj.  Misc, 

ixxxm.  Sexto  kalendas  Februarias,  anno 
millesimo  octingentesimo  secundo,  firmiore 
gaudet  valetudine,  atque,  doloris  expers,  levem 
laborem  pati  potest.  Redeunt  e  dolore,  pars, 
cui  lotio  applicata  est,  livescit,  dolet,  et  pustu¬ 
lis  obsidetur,  quse,  decedente  dolore,  subsidunt 
et  evanescunt.  Vires  aliquantum  reviruerunt, 

et  facies  multo  minus  turget  et  rubet. 

( 

•  i  .  ;  ’  ;  s  y  ' }  '  •  .v  *• 


lxxxiv.  Hunc  morbum,  audlore  Farrei  o, 
stnqopen  angentem  nominavimus.  Nostra  ve- 
ro  opinione,  hoc  nomen  parum  convenit ;  cum, 
vel  urgente  accessione,  arteriarum  pulsus  fere 
naturales  sint,  aegrique  nunquam  animo  liii- 
eruantur, 

♦  fr  V  , 

